Kupiškis
**Kupiškis** (Helifaili info leedu i) (poola *Kupiszki*, vene keeles Купишки, saksa keeles *Kupischken*) on linn Leedus, Kupiškise rajooni ja Kupiškise valla halduskeskus. Asub Lėvuo ja Kupa jõe ääres, merepinnast 101 meetri kõrgusel. Linna läbib Radviliškise–Daugavpilsi raudtee.

Haridust annavad gümnaasium, progümnaasium, muusikakool ja algkool. Linnas on raamatukogu.

Linna juures on Lėvuo jõel pais, mille taga asub 808 hektari suurune paisjärv – Kupiškise meri. Vaatamisäärsusteks on vanalinn, kus asuvad ka vana linakiudude hoidmiseks mõeldud laohoone, Gediminase sild ja aastal 1914 ehitatud katoliku kirik, Aukštupėnai linnamägi, Akmenytė allikas ning kaks tuulikut.

Ajalugu
-------

Kupiškis asus seelide asualal. Arvatakse, et sealsel linnamäel asunud puidust linnus rajati XIII sajandil. Aastal 1224 hävitasid selle ordurüütlid.

Kupiškist on esimest korda kirjalikult mainitud aastal 1480, mil sealt pärit noormees asus õppima Krakówi ülikooli, aga asula enda kohta pärinevad esimesed kirjalikud allikad alles aastast 1529, mil seal asus alev. Toona asus seal mõis ja alev oli maakonna keskuseks. Aastal 1589 alev põles. Aastal 1616 ehitati alevisse esimene kirik.

Aastal 1657 läks Kupiškis Tiesenhausenite valdusse. Aastal 1771 said selle omanikeks Czartoryskid. Linnaõigused sai 1791. aastal, kuid aastal 1792 kaotas need taas. Aastal 1812 hakkas linn kuuluma Tyszkiewiczite suguvõsale. Aastal 1873 valmis Daugavpilsi ja Radviliškise vaheline raudtee.

Aastal 1919 toimus 27. maist 1. juunini Leedu Vabadussõja Kupiškise lahing. Aastal 1921 hakati linna elektriga vaatama. Aastal 1941 hukkasid Saksa okupatsiooniväed 800 linnas elanud juuti. 24. aprillil 1946 sai Kupiškisest uuesti linn. Aastal 1984 rajati Kupiškise meri ja selle alla jäävatelt aladelt asustati inimesed linna ümber.

Kupiškise keskus

Elanikkond
----------

|  |  |
| --- | --- |
| * 760 (1765)
* 5809 (1822)
* 1032 (1833)
* 2715 (1842)
* 3200 (1860)
* 1617 (1865)
* 3752 (1892)
* 3742 (1897)
* 2000 (1906)
* 2672 (1923)
* 3296 (1939)
 | * 4127 (1956)
* 4127 (1959)
* 4784 (1970)
* 5300 (1974)
* 6000 (1976)
* 6307 (1979)
* 8786 (1989)
* 8451 (2001)
* 7206 (2011)
* 7001 (2013)
 |

2011. aasta rahvaloenduse andmetel oli Kupiškise elanikest leedulasi 97,32%, venelasi 1,79%, valgevenelasi 0,18% ja poolakaid 0,17%. Aastal 1923 oli Kupiškise elanikest leedulasi 43,6%, venelasi 1,46%, poolakaid 0,56%, aga 54,04% linna elanikest moodustasid toona juudid.

Sport
-----

* FC Kupiškis
* Centrinis stadionas

Sõpruslinnad
------------


|  |  |
| --- | --- |
| * Läti Rēzekne, Läti
* Ukraina Manevitši, Ukraina
 | * Poola Zgierz, Poola
* Slovakkia Kežmarok, Slovakkia
 |

Pilte
-----

* Lėvuo tammLėvuo tamm
* Kupa jõgiKupa jõgi
* Katoliku kirikKatoliku kirik
* Gümnaasiumi hooneGümnaasiumi hoone
* Aukštupėnai linnamägiAukštupėnai linnamägi
* Akmenytė allikasAkmenytė allikas
* Postkontori hoonePostkontori hoone
* Progümnaasiumi hooneProgümnaasiumi hoone

Tuntud elanikke
---------------

* Laurynas Gucevičius – Leedu arhitekt
* Jonas Černius – Leedu sõjaväelane
* Ephraim Oshry – juudi rabi
* Gediminas Jokūbonis – Leedu skulptor
* Danutė Eidukaitė – Leedu keraamik
* Daiva Čepelienė – Leedu jalgrattur

Viimased kaks õppisid Subačiuse koolis.

Viited
------

1. ↑  Resident population by city / town at the beginning of the year, vaadatud 12.02.2023.
2. ↑  Субочь. Энциклопедический словарь Брокгауза и Ефрона, Т. 31А (62) : Статика — Судоустройство. С.-Петербургъ, 1901. 877 lk.
3. ↑  "Arhiivikoopia". Originaali arhiivikoopia seisuga 7. aprill 2016. Vaadatud 27. märtsil 2016.`{{netiviide}}`: CS1 hooldus: arhiivikoopia kasutusel pealkirjana (link)
4. ↑  A. Semaška. Kelionių vadovas po Lietuvą. – Vilnius: Algimantas, 2006 m. 600 p.: iliustr. – ISBN 9986-509-90-4
5. ↑  Lietuvos kariuomenė Nepriklausomybės kovose 1918–1920 m. Vytautas Lesčius, Krašto apsaugos ministerijos leidybos ir informacinio aprūpinimo tarnyba, Vilnius, 2004 a. 215–218 lk.
6. ↑  "Arhiivikoopia". Originaali arhiivikoopia seisuga 1. august 2015. Vaadatud 27. märtsil 2016.`{{netiviide}}`: CS1 hooldus: arhiivikoopia kasutusel pealkirjana (link)
7. ↑

Välislingid
-----------

|  |  |
| --- | --- |
|  | Pildid, videod ja helifailid Commonsis: **Kupiškis** |

* Linn portaalis vietoves.Lt
* Kupiškis poola geograafilises sõnastikus